|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **8.** |
| **Mjesto i datum izvođenja aktivnosti:** |  | **Redni broj sata** | **13.** |
| **Nastavna tema:** | **Moja odgovornost** | **Broj sati izvedbe:** | **1** |
| **Sadržaj koji se obrađuje:** | **Dječja prava i odgovornosti** |
| **Očekivanja međupredmetnih tema** | | | |
| goo A.3.1. Promišlja o razvoju ljudskih prava.  goo A.3.3. Promiče ljudska prava.  goo A.3.4. Promiče pravo na obrazovanje i pravo na rad.  odr C.3.4. Procjenjuje važnost pravednosti u društvu.  osr C 3.2. Prepoznaje važnost odgovornosti pojedinca u društvu.  osr C 3.3. Aktivno sudjeluje i pridonosi školi i lokalnoj zajednici. | | | |
| **Ključni pojmovi:** | pravo, odgovornost, prevencija rizičnih ponašanja | | |
| **Potrebno pripremiti:** | izraditi PPT (prilog 1), za učenike: flomasteri, olovke, papiri (bijeli i kolaž), selotejp i ljepilo za papir | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razrednik/razrednica najavljuje da je cilj današnjeg sata upoznavanje s pravima i odgovornostima djece.  Razrednik/razrednica postavlja pitanja:  Znate li koja su vaša prava?  Kako bi se osjećali da vam netko oduzme ta prava?  Ako imate prava, znači li to da nemate nikakve odgovornosti?  Koje su vaše odgovornosti? Nabroji.  **Središnji dio**  Razrednik/razrednica prikazuje PPT-a (Prilog 1)  Razgovor o sadržaju s PPT-a.  Zadatak:  Odaberi jedno od prava koje si pročitao/pročitala i na temelju njega osmisli plakat i oblikuj poziv na svoju odgovornost i odgovornost svojih vršnjaka. (Prilog 2)  Izradi i ukrasi plakat/ podsjetnik na odgovornost koju si osmislio/ismislila.  Učenici izrađuju plakate.  Razrednik/razrednica daje dodatne upute i razgovara s učenicima.  **Završni dio**  Učenici postavljaju svoje papire na vidljivo mjesto u učionici (pano). | | | |

**Prilog 1**

Za PPT:

Imaš pravo prakticirati vlastitu kulturu, jezik i vjeroispovijest ili neke druge koje izabereš.

Imaš pravo na pomoć od vlade ako si siromašan ili u nevolji.

Imaš pravo na odmor, igru i uključivanje u različite aktivnosti.

Imaš pravo na kvalitetno obrazovanje. Trebaš biti ohrabrivan na pohađanje škole do najvišeg stupnja kojeg možeš postići.

Imaš pravo na ispravnu vodu za piće, kvalitetnu hranu, čistu i sigurnu okolinu.

Nikome nije dozvoljeno kažnjavati te na okrutan ili štetan način.

Imaš pravo biti zaštićen od nanošenja boli i lošeg postupanja, tjelesnog ili psihičkog.

Imaš pravo da te se posluša kada izražavaš svoje mišljenje.

Imaš pravo na najbolju moguću zdravstvenu skrb, i informacije koje će ti pomoći da budeš zdrav i zdravo rasteš.

Imaš pravo znati svoja prava! Odrasli trebaju znati za ova prava i pomoći tebi da saznaš za njih.

Kada saznaš za svoja prava dužan/na si ih reći drugoj djeci te učiti sve da ta prava i poštuju.

*Preuzeto sa stranica Poliklinike za zaštitu djece i mladih grada Zagreba*

*<https://www.poliklinika-djeca.hr>*

**Prilog 2**

****

Odgovorno se odnosi prema školskim obavezama.

Odgovoran si lijepo se odnositi prema drugima i ne nanositi im psihičku ili fizičku bol!